Dona'm les entitats que apareixen en el següent text:
Arianna Savall i Figueras (Basilea, Suïssa, 1972) és una soprano, compositora i arpista catalana reconeguda internacionalment, filla del músic igualadí Jordi Savall i de la cantant Montserrat Figueras, i germana de Ferran Savall. Va estudiar dos anys d'arqueologia i posteriorment va decidir bolcar-se completament al món de la música, seguint el camí dels seus pares. Començà l'estudi de l'arpa clàssica amb Magdalena Barrera i de cant amb Maria Dolors Aldea l'any 1991 al conservatori de Terrassa, on va rebre els seus diplomes d'arpa i cant. L'any 1992 va començar a estudiar interpretació històrica amb Rolf Lislevand al conservatori de Tolosa de Llenguadoc, i seguí diversos cursos amb Andrew Lawrence-King, Hopkinson Smith i els seus pares. El 1996 tornà a Suïssa per seguir un seminari dirigit per Kurt Widmer a la Schola Cantorum Basiliensis. En paral·lel, s'especialitzà en arpes històriques amb Heidrun Rosenzweig. Debutà l'any 2000 com a cantant al Theater Basel amb "L'Opera Seria" de Florian Leopold Gassmann (1769) dirigida per Carlos Harmuch. Va tocar durant 10 anys amb el grup dels seus pares, del qual es va separar l'any 2008 per crear el seu propi grup, Hirundo Maris, juntament amb el músic noruec Petter Udland Johansen, especialitzat en la música antiga i la creació pròpia de música mediterrània i nòrdica. S'ha dedicat a la música clàssica i antiga, així com moderna, combinant instruments antics amb moderns incloent l'arpa barroca, celta i gòtica. Ha actuat per Europa, Escandinàvia, els Estats Units, Sud-amèrica, Austràlia, Japó, Nova Zelanda i Israel, i ha participat en nombroses gravacions com a cantant i arpista.
Arianna Savall i Figueras : artista_o_autor, Basilea : Entitat_Geopolítica, Suïssa : Entitat_Geopolítica, Jordi Savall : artista_o_autor, Montserrat Figueras : artista_o_autor, Ferran Savall : artista_o_autor, Magdalena Barrera : artista_o_autor, Maria Dolors Aldea : artista_o_autor, Rolf Lislevand : artista_o_autor, Tolosa de Llenguadoc : Entitat_Geopolítica, Andrew Lawrence-King : artista_o_autor, Hopkinson Smith : artista_o_autor, Kurt Widmer : artista_o_autor, Schola Cantorum Basiliensis : educació, Heidrun Rosenzweig : artista_o_autor, Theater Basel : organització, L'Opera Seria : música, Florian Leopold Gassmann : artista_o_autor, Carlos Harmuch : actor_o_director, Hirundo Maris : artista_o_autor, Petter Udland Johansen : artista_o_autor, Europa : ubicació, Escandinàvia : Entitat_Geopolítica, Estats Units : Entitat_Geopolítica, Sud-amèrica : ubicació, Austràlia : Entitat_Geopolítica, Japó : Entitat_Geopolítica, Nova Zelanda : Entitat_Geopolítica, Israel : Entitat_Geopolítica, conservatori de Terrassa : educació